PMIndiaData/PMIndiaSum huggingface dataset:
ఖాద్య తైలాలు, ఎడిబుల్ ఆయిల్ సీడ్స్ విషయంలో 28.09.2015 నాటి సెంట్రల్ ఆర్డర్స్ (ఆర్డర్ సంఖ్య S.O. No. 2857(E)) మరియు పప్పుధాన్యాల విషయంలో 18.10.2015 నాటి సెంట్రల్ ఆర్డర్ చెల్లుబాటు గడువును 01.10.2016 నుండి 30.09.2017 వరకు పొడిగించేందుకు మంత్రివర్గం ఆమోదం

ఖాద్య తైలాలు మరియు ఎడిబుల్ ఆయిల్ సీడ్స్ కు సంబంధించి 28.09.2015 తేదీతో ప్రస్తుతం అమలులో ఉన్న సెంట్రల్ ఆర్డర్స్ వేలిడిటీ పొడిగించేందుకు మరియు పప్పుధాన్యాల విషయంలో 18.10.2015 నాటి సెంట్రల్ ఆర్డర్ చెల్లుబాటు గడువును 01.10.2016 నుండి 30.09.2017 వరకు మరొక్క సంవత్సరం పాటు పొడిగించేందుకు కేంద్ర మంత్రివర్గం ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఈ నిర్ణయం తాలూకు ప్రధాన ధ్యేయం ఏమిటంటే, పప్పుధాన్యాలు, నూనెగింజలు మరియు ఖాద్య తైలాలకు సంబంధించిన నిల్వ పరిమితులు/ లైసెన్సింగ్ అవసరాలను రాష్ట్ర ప్రభుత్వాలు అవసరాలకు తగిన విధంగా ఖాయం చేయడానికి కేంద్ర ప్రభుత్వ ముందస్తు సమ్మతితో రాష్ట్ర ప్రభుత్వాలు నియంత్రణ ఉత్తర్వులను జారీ చేసేందుకు వీలు కల్పించడమే. సాధారణ ప్రజానీకానికి ప్రత్యేకించి దుర్బల వర్గాలకు ఈ వస్తువులను అందుబాటులోకి తీసుకువచ్చేందుకు చేస్తున్న ప్రయత్నాలకు ఈ చర్య మరికాస్త తోడ్పాటును అందించగలదని, అక్రమ నిల్వలు, లాభార్జన ధోరణులను నియంత్రించగలదని భావిస్తున్నారు. పూర్వ రంగం : 15.2.2002 తేదీన జారీ అయిన కేంద్ర ప్రభుత్వ ఉత్తర్వును అనుసరించి, కొన్ని కేటగిరీల ఆహార పదార్థాలను లైసెన్సింగ్, నిల్వ పరిమితులు మరియు రవాణాపరమైన ఆంక్షల నుండి తొలగించడమైంది. ఆ తరువాత నుండి ఏవైనా నిర్దిష్ట ఆహార పదార్థ ధరలలో అసాధారణ పెరుగుదల ఉంటే ఎప్పటికప్పుడు మంత్రివర్గ ఆమోదంతో 2002 ఉత్తర్వును సవరిస్తూ/ ఉత్తర్వు అమలును కొంత కాలం పాటు నిలిపివేస్తూ ప్రభుత్వం నోటిఫికేషన్ లను జారీచేస్తోంది. పప్పుధాన్యాలపై ఆంక్షలను మొదట 2006 ఆగస్టులో విధించారు, అనంతరం పరిస్థితిని సమీక్షిస్తూ వాటిని పొడిగించారు. నూనెలను,నూనె గింజలను 2008 ఏప్రిల్ లో జతచేశారు. ప్రస్తుతం ఉన్న ఆంక్షల ఆర్డర్ చెల్లుబాటు 30.09.2016 తో ముగియనుంది. దీనితో ప్రస్తుతం నెలకొన్న పరిస్థితులను పరిగణనలోకి తీసుకొని ఈ గడువును మరొక్కమారు పొడిగించవలసివచ్చింది.
ఒడిశా లోని చండీఖోల్‌ లో, క‌ర్నాట‌క‌ లోని పాదుర్‌ లో  6.5 ఎమ్ఎమ్ టి పెట్రోలియమ్ వ్యూహాత్మ‌క అద‌న‌పు నిల్వ సదుపాయాల క‌ల్ప‌న‌ కు ఆమోదం తెలిపిన మంత్రివర్గం

ఒడిశా లోని చండీఖోల్‌ లోను, క‌ర్నాట‌క‌ లోని పాదుర్‌ లోను 6.5 మిలియ‌న్ మెట్రిక్ ట‌న్నుల (ఎంఎం టి) వ్యూహాత్మ‌క పెట్రోలియమ్ నిల్వ‌ (స్ట్రేటెజిక్ పెట్రోలియమ్ రిజర్వ్ స్.. ఎస్ పిఆర్) సదుపాయాల‌ను అదనంగా ఏర్పాటు చేసేందుకు ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌న జరిగిన కేంద్ర మంత్రివర్గ సమావేశం ఆమోదం తెలిపింది. ఈ రెండు వ్యూహాత్మ‌క పెట్రోలియమ్ నిల్వ కేంద్రాల వ‌ద్ద వీటి కోసం ప్ర‌త్యేకంగా ఎస్‌ పిఎమ్ (సింగిల్ పాయింట్ మువరింగ్‌)ల నిర్మాణానికి కూడా కేంద్ర మంత్రివర్గం ఆమోదం తెలిపింది. చండీఖోల్‌, పాదుర్‌ ల వ‌ద్ద ఏర్పాటు చేసే ఎస్‌పిఆర్ సౌక‌ర్యాలు అండర్ గ్రౌండ్ రాక్ కేవర్న్ ల రూపంలో ఉంటాయి. చండీఖోల్‌ సామ‌ర్ధ్యం 4 ఎంఎం టి గాను, పాదుర్‌ సామ‌ర్ధ్యం 2.5 ఎంఎం టి గాను ఉంటుంది. మరో రెండు ఎస్‌పిఆర్‌ ల‌ను ఏర్పాటు చేయ‌నున్న‌ట్టు 2017-2018 బ‌డ్జెటు సందర్భంగా కేంద్ర‌ ప్ర‌భుత్వం ప్ర‌క‌టించింది. భార‌త ప్ర‌భుత్వం నుండి బ‌డ్జెటు మ‌ద్ద‌తు ను త‌గ్గించేందుకు ఈ ప్రాజెక్టు ను పిపిపి ప‌ద్ధ‌తిలో చేప‌ట్టేందుకు సూత్ర‌ప్రాయ అనుమ‌తి అవ‌స‌ర‌మైంది. ఆస‌క్తి చూపే ఇన్వెస్ట‌ర్ లను, మార్కెట్ అవ‌స‌రాల‌ను తెలుసుకొనేందుకు రోడ్‌ శో లను నిర్వ‌హించిన అనంత‌రం ఆర్థిక మంత్రిత్వ‌ శాఖ‌ తో పెట్రోలియమ్ మరియు సహజ వాయువు మంత్రిత్వ శాఖ సంప్ర‌దింపులు జరిపి అప్పుడు ఇందుకు సంబంధించిన నిబంధ‌న‌లను, ష‌ర‌తులను నిర్ణ‌యిస్తుంది. ఇండియన్ స్ట్రేటెజిక్ పెట్రోలియమ్ రిజర్వ్ స్ లిమిటెడ్ (ఐఎస్‌పిఆర్ఎల్) ఇప్ప‌టికే భూగ‌ర్భం లో మూడు ప్రాంతాలలో.. విశాఖ‌ప‌ట్నం (1.33 ఎంఎంటి), మంగ‌ళూరు (1.5 ఎంఎంటి) పాదుర్ (2.5 ఎంఎంటి) వ‌ద్ద మూడు ప్రాంతాల‌లో 5.33 ఎఎంటి నిల్వ సామ‌ర్ధ్యం గ‌ల పెద్ద గుహ ల‌ను నిర్మించింది. ఎస్‌పిఆర్ తొలిద‌శ కార్య‌క్ర‌మం కింద మొత్తం 5.33 ఎంఎంటిల సామ‌ర్ధ్యంగ‌ల క్రూడ్ స‌ర‌ఫ‌రా చేయ‌డానికి వీలు క‌లుగుతుంది. ఇది 2016-2017 ఆర్థిక సంవ‌త్స‌రం వినియోగ అంచ‌నాల ప్ర‌కారం భార‌తదేశ ముడి చ‌మురు అవ‌స‌రాల లెక్క‌ ప్ర‌కారం సుమారు 10 రోజుల స‌ర‌ఫ‌రా స‌ర‌ఫ‌రాల‌ను స‌మ‌కూర్చ‌గ‌ల‌దు. అద‌నంగా 6.5 ఎంఎంటి ల వ్యూహాత్మ‌క పెట్రోలియమ్ నిల్వ సౌక‌ర్యాల ఏర్పాటుకు సంబంధించి మంత్రివర్గం తెలిపిన ఆమోదం వ‌ల్ల అద‌నంగా మ‌రో 12 రోజుల ముడిచ‌మురు స‌ర‌ఫ‌రాలు అందుబాటులో ఉంటాయి. ఇది భార‌త‌దేశ‌పు ఇంధ‌న భ‌ద్ర‌త‌ ను మ‌రింత పెంచుతుంది. చండీఖోల్‌, పాదుర్‌ ల‌లో వ్యూహాత్మ‌క పెట్రోలియమ్ నిల్వ‌ల అద‌న‌పు సౌక‌ర్యాల క‌ల్ప‌న‌ వల్ల ఒడిశా, క‌ర్నాట‌క ల‌లో ప్ర‌త్య‌క్షంగాను, ప‌రోక్షంగాను గణనీయమైన స్థాయిలో ఉపాధి అవ‌కాశాలకు ఆస్కారం ఏర్పడగలదు.
స‌మ్మిళిత‌ అభివృద్ధిపై జీ-20 కార్యనిర్వాహక సదస్సులో ప్రపంచ ఆర్థిక వ్యవస్థ, అభివృద్ధి వ్యూహాలు, ఉపాధి, పెట్టుబడుల వ్యూహాలపై ప్రధాన మంత్రి జోక్యం

గౌరవనీయులైన సభ్యులకు, ప్రధాన ఆర్థిక వ్యవస్థల మందగమనం, వాణిజ్య మార్కెట్లలో ఒడిదొడుకులు, వివిధ దేశాలు కరెన్సీ విలువను పోటాపోటీగా తగ్గించుకోవటం వల్ల ప్రపంచ ఆర్థిక వ్యవస్థ చాలా బలహీనంగా ఉంది. ఈ పరిస్థితుల్లో అభివృద్ధి, పెట్టుబడి వ్యూహాలు, ఉపాధి అవకాశాల విషయాల్లో సమన్వయం కోసం టర్కీ అధ్యక్షుడు చేస్తున్న ప్రయత్నాలను మనస్ఫూర్తిగా అభినందిస్తున్నా. మన వాగ్దానాలను అమలు చేయాల్సిన సమయం ఆసన్నమైంది. అభివృద్ధిని పరుగులు పెట్టించేందుకు ద్రవ్య విధానంపైనే పూర్తిగా ఆధారపడకుండా ప్రభుత్వ పెట్టుబడులను పెంచుకోవాల్సిన అవసరం ఉంది. జీ-20 దేశాలు కేంద్రీయ బ్యాంకులతో మాట్లాడుతూ ద్రవ్య విధానం చర్యలపై తీసుకుంటున్న చొరవ వల్ల ఆర్థిక మార్కెట్లు, కరెన్సీ మార్కెట్లను స్థిరంగా ఉంచుకునేందుకు వీలవుతుంది. అభివృద్ధి చెందుతున్న దేశాల్లో బహుముఖ అభివృద్ధి బ్యాంకులు తమ మూలధనాన్ని పెంచుకోవటం ద్వారా మౌలిక వసతుల పెట్టుబడులకు మద్దతుగా నిలవాల్సిన అవసరం ఉంది. కొత్త అభివృద్ధి బ్యాంకుల వంటి నూతన సంస్థలను ఆహ్వానించటం ద్వారా ఆర్ధిక వ్యవస్థకు కాస్త ఆసరా లభిస్తుంది. వాతావరణ మార్పులపై చర్చించేందుకు ప్రపంచ వ్యాప్తంగా ఏకాభిప్రాయం వ్యక్తమైంది. ఏదేమైనా, అభివృద్ధి చెందుతున్న దేశాల్లో స్థిరమైన అభివృద్ధి కోసం బహుముఖ ఆర్థిక వ్యవస్థలు నియంత్రణలు, భద్రత పేరుతో నిబంధనలు విధించి.. పురోగతికి అడ్డుగోడగా నిలవటం సరికాదు. 2030 కల్లా పేదరికాన్ని అంతమొందించాలనే ప్రధాన లక్ష్యంతోపాటు ఇతర సమస్యలపై పోరాటం కోసం ఈ ఏడాది ఐక్యరాజ్యసమితి స్వీకరించిన స్థిరమైన అభివృద్ధి లక్ష్యాల్లో జీ-20 దేశాల ప్రయత్నాలు కీలకం కావాలి. ఈ ఏడాది కోసం జీ-20 దేశాలు మహిళలు, యువతకు ఉద్యోగ కల్పనపై దృష్టి పెట్టడం ఆహ్వానించదగ్గ పరిణామం. స్థిరమైన దీర్ఘ కాల ప్రపంచ ఆర్థిక అభివృద్ధి వల్ల మూలనిధి పెరగటంతో పాటు కార్మికులు ఒకచోటు నుంచి మరో చోటుకు మారటం, వారి నైపుణ్యం పెరగటం వంటివి జరుగుతాయి. గౌరవనీయులైన సభ్యులారా, ఈ ఏడాది 7.5 శాతం అభివృద్ధి సాధించే అవకాశం ఉంది. వచ్చే ఏడాదికి 8 శాతం మించాలనే లక్ష్యంతో పనిచేస్తున్నాం. మేం ద్రవ్యోల్బణంతో పాటు వాడుక ఖాతా, ఆర్థిక లోటును తగ్గించుకున్నాం. ఆర్థిక రంగంలో స‌మ్మిళిత‌ అభివృద్ధి, వచ్చే ఏడాదికల్లా ప్రపంచ స్థాయిలో కనీస అవసరాలు తీర్చాలనే లక్ష్యం, మేక్ ఇన్ ఇండియా, స్కిల్ ఇండియా, డిజిటల్ ఇండియా, పారిశ్రామిక వాడలు, స్మార్ట్ సిటీల ద్వారా అభివృద్ధి, ఉపాధి కల్పన ద్వారా సమగ్రాభివృద్ధి కోసం మా పథకాలు అమల్లో ఉన్నాయి. ఇదే ప్రపంచ ఆర్థిక అభివృద్ధికి బలాన్ని చేకూరుస్తుంది. ధన్యవాదాలు!
రాజ‌స్థాన్ లో 2018, జులై 7 వ తేదీన  ప‌ర్య‌టించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2018, జులై 7 వ తేదీ నాడు రాజ‌స్థాన్ లోని జయ్ పుర్ ను సంద‌ర్శించ‌నున్నారు. భార‌త ప్ర‌భుత్వం మ‌రియు రాజ‌స్థాన్ ప్ర‌భుత్వం యొక్క 12 ప‌థ‌కాల ల‌బ్దిదారులు వారి అనుభ‌వాన్ని వెల్ల‌డిస్తున్నటువంటి దృశ్య‌, శ్ర‌వ‌ణ స‌మ‌ర్ప‌ణ‌ను ఒకదానిని ప్ర‌ధాన మంత్రి ఒక భారీ జ‌న స‌భ లో వీక్షించ‌నున్నారు. రాజ‌స్థాన్ ముఖ్య‌మంత్రి శ్రీమ‌తి వ‌సుంధ‌ర రాజె ఈ కార్య‌క్ర‌మాన్ని నిర్వహిస్తారు. ఈ ప‌థ‌కాల‌లో :
భగవాన్  బిర్  సాముండా  గారి కి ఆయన జయంతి నాడు  శ్రద్ధాంజలి  ఘటించిన ప్రధాన మంత్రి

భగవాన్ బిర్ సా ముండా గారి కి ఆయన జయంతి సందర్భం లో ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు. స్వాతంత్య్ర సమరాని కి బలాన్ని ఇవ్వడం కోసం ఆయన అందించినటువంటి తోడ్పాటు ను, అలాగే ఆదివాసీ సమాజం యొక్క ప్రయోజనాల కోసం ఆయన జరిపిన పోరాటాన్ని శ్రీ నరేంద్ర మోదీ స్మరించుకొన్నారు. ప్రధాన మంత్రి ఒక ట్వీట్ లో – “భగవాన్ బిర్ సా ముండా గారి కి ఆయన జయంతి నాడు ఇదే ఆదర పూర్ణమైనటువంటి శ్రద్ధాంజలి. వారు స్వాతంత్య్ర సంగ్రామాని కి శక్తి ని అందించడం తో పాటు ఆదివాసీ సమాజం యొక్క హితాల ను రక్షించడం కోసం నిరంతరం సంఘర్షణ చేస్తూ వచ్చారు. దేశం కోసం ఆయన అందించిన తోడ్పాటు చిర స్మరణీయం గా ఉంటుంది.’’ అని పేర్కొన్నారు.
ప్ర‌ధాన మంత్రి కి వ్యవసాయం మరియు వ్యవసాయ సంబంధ రంగాలపై ఆలోచనలను నివేదించిన కార్యదర్శుల బృందం

భారతదేశ ప్రభుత్వ కార్యదర్శుల బృందమొకటి వ్యవసాయం మరియు వ్యవసాయ సంబంధ రంగాలపై ఆలోచనలను తమ ఆలోచనలను ప్ర‌ధాన మంత్రి శ్రీ న‌రేంద్ర మోదీ కి ఈ రోజు నివేదించింది. కేంద్ర మంత్రులు, నీతి ఆయోగ్ అధికారులు ఈ సందర్భంగా పాలుపంచుకొన్నారు. మొత్తం తొమ్మిది కార్యదర్శుల బృందాలు ప్రస్తుత పరంపరలో వాటి ఆలోచనలను సమర్పించవలసివుండగా తాజా సమర్పణ అయిదో సమర్పణ.
ఎన్ డిఆర్ఎఫ్ స్థాపన దినం నాడు ఆ బృందాని కి అభినందన లు తెలియజేసిన ప్రధాన

జాతీయ విపత్తు ప్రతిస్పందన దళం (ఎన్ డిఆర్ఎఫ్) స్థాపన దినం సందర్భం లో ఎన్ డిఆర్ఎఫ్ బృందాని కి ప్రధాన మంత్రి శ్రీ నరేంద్ర మోదీ అభినందనల ను తెలియజేశారు. ప్రధాన మంత్రి అనేక ట్వీట్ లలో – ‘‘కష్టపడి పనిచేసే @NDRFHQ బృందాని కి వారి స్థాపన దినం నాడు ఇవే అభినందన లు. తరచు గా చాలా సవాళ్ళ తో కూడుకొన్నటువంటి స్థితుల లో వారు అనేక రక్షణ కార్యకలాపాలలోను, సహాయక చర్యల లోను అగ్రభాగాన నిలబడుతున్నారు. ఎన్ డిఆర్ఎఫ్ యొక్క ధైర్యం, సాహసం మరియు వృత్తి నైపుణ్యం అమితమైన ప్రేరణ ను ఇచ్చేవి గా ఉన్నాయి. వారి భావి ప్రయాసల లో సైతం వారు రాణించుదురు గాక. వైపరీత్యాల నిర్వహణ అనేది ప్రభుత్వాల కు, విధాన రూపకర్తల కు ఒక ప్రధానమైనటువంటి విషయం గా ఉంది. ప్రతిక్రియాశీల వైఖరి కి తోడు, ఎక్కడయితే విపత్తు లు సంభవించిన తరువాతి కాలం లో ఎదురయ్యే స్థితి ని విపత్తు నిర్వహణ బృందాలు ఉపశమనింప చేస్తాయో, మనం విపత్తు కు ఎదురొడ్డి నిలచే తరహా మౌలిక సదుపాయాల కల్పన ను గురించి ఆలోచించితీరాలి; అలాగే, ఈ విషయం లో పరిశోధన మీద కూడాను శ్రద్ధ తీసుకోవలసి ఉంటుంది ‘కొయలిశన్ ఫార్ డిజాస్టర్ రిజిలియంట్ ఇన్ ఫ్రాస్ట్రక్చర్’ రూపం లో ఒక ప్రయత్నాన్నంటూ భారతదేశం చేపట్టింది. మన ఎన్ డిఆర్ఎఫ్ బృందాల యొక్క నైపుణ్యాల ను మరింత గా పెంచుకొనే దిశ లో కూడా మనం కృషి చేస్తున్నాం. దీని ద్వారా, ఏదైనా సవాలు ఎదురైనప్పుడు గరిష్ఠ సంఖ్య లో ప్రాణాల ను, అలాగే సంపత్తి ని మనం కాపాడ గలుగుతాం.’’ అని పేర్కొన్నారు.
ఉత్తర్ ప్రదేశ్ లోని ఎటా లో జరిగిన ప్రమాదం పట్ల సంతాపం తెలిపిన ప్రధాన మంత్రి; పిఎమ్ఎన్ఆర్ఎఫ్ నుండి 2 లక్షల అనుగ్రహ పూర్వక చెల్లింపును గురించి ప్రకటించారు

ప్రధాన మంత్రి శ్రీ నరేంద్ర మోదీ ఉత్తర్ ప్రదేశ్ లోని ఎటా జిల్లాలో జరిగిన ఒక ప్రమాదంలో మరణించిన వారి కుటుంబాలకు సంతాపం తెలిపారు. ప్రమాదంలో చనిపోయినవారి సమీప బంధువులకు పిఎమ్ఎన్ఆర్ఎఫ్ నుండి 2 లక్షల, తీవ్రంగా గాయపడిన వారి సమీప బంధువులకు రూ. 50 వేల వంతున అనుగ్రహ పూర్వక చెల్లింపు ఉంటుందని కూడా ప్రధాన మంత్రి ఈ సందర్భంగా ప్రకటించారు. “ఉత్తర్ ప్రదేశ్ లోని ఎటాలో జరిగిన ప్రమాదంలో తమ ఆప్తులను కోల్పోయినవారి శోకంలో నేను పాలు పంచుకుంటున్నాను. ఈ ఘటనలో గాయపడ్డవారు త్వరగా కోలుకోవాలని ప్రార్థిస్తున్నాను”, అని ప్రధాన మంత్రి తన సందేశంలో పేర్కొన్నారు.
మాననీయ జోనాస్‌ గాహ్‌ స్టోర్‌ నార్వే ప్రధానిగా బాధ్యతలు స్వీకరించిన నేపథ్యంలో ప్రధానమంత్రి అభినందనలు

నార్వే ప్రధానిగా పదవీ బాధ్యతలు స్వీకరించిన మాననీయ జోనాస్ గాహ్‌ స్టోర్‌కు ప్రధానమంత్రి శ్రీ నరేంద్ర మోదీ అభినందనలు తెలిపారు. ఈ మేరకు ట్విట్టర్‌ ద్వారా ఇచ్చిన సందేశంలో- “నార్వే ప్రధాన మంత్రిగా పదవీ బాధ్యతలు స్వీకరించడంపై మాననీయ జోనాస్ గాహ్‌ స్టోర్‌ (@jonasgahrstore)గారికి నా అభినందనలు. భారత-నార్వే సంబంధాలను మరింత బలోపేతం చేసేదిశగా మీతో కలిసి ముందడుగు వేయడానికి నేనెంతగానో ఎదురుచూస్తున్నాను” అని ఆయన పేర్కొన్నారు.
మొజాంబిక్ తో ఒక దీర్ఘకాలిక ఒప్పందం కుదుర్చుకోవడం ద్వారా అక్కడి నుండి పప్పు ధాన్యాల దిగుమ‌తికి మంత్రిమండలి ఆమోదం

మొజాంబిక్ నుండి ప‌ప్పు ధాన్యాలను దిగుమ‌తి చేసుకోవ‌డానికి వీలు క‌ల్పించే అవ‌గాహ‌నపూర్వక ఒప్పంద ప‌త్రం (ఎమ్ ఒ యు)పై సంతకాలు చేయడం ద్వారా ఒక దీర్ఘ‌కాలిక ఒప్పందాన్ని కుదుర్చుకోవడానికి సంబంధించిన ప్రతిపాదనకు కేంద్ర మంత్రిమండలి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ ఈ రోజు జరిగిన కేంద్ర మంత్రివర్గ సమావేశానికి అధ్యక్షత వహించారు. ప్రైవేటు సంస్థ‌ల‌ నుండి గాని, లేదా రెండు దేశాలు నామినేట్ చేసే ప్ర‌భుత్వ సంస్థ‌ల ద్వారా ప్ర‌భుత్వానికి- ప్ర‌భుత్వానికి మ‌ధ్య‌ (జి2జి) జ‌రిగే విక్రయాల‌ ద్వారా గాని ప‌ప్పు దినుసుల‌ను దిగుమ‌తి చేసుకోవ‌డం జ‌రుగుతుంది. మొజాంబిక్ లో కందిప‌ప్పుతో పాటు ఇత‌ర ప‌ప్పు ధాన్యాల ఉత్ప‌త్తిని ఈ ఎమ్ ఒ యు ధ్యేయం. మొజాంబిక్ తో ప‌ప్పు ధాన్యాల వ్యాపారాన్ని దశలవారీగా అధికం చేయ‌డం ద్వారా ఈ మేరకు ప్రోత్సాహాన్ని అందించనున్నారు. ఐదు ఆర్ధిక సంవ‌త్స‌రాల‌పాటు కందిప‌ప్పు, ఇంకా ఇత‌ర ప‌ప్పు ధాన్యాలను భార‌త‌దేశానికి మొజాంబిక్ ఎగుమ‌తి చేయ‌డంలో అందుకోవాల్సిన‌ ల‌క్ష్యాలు కూడా ఉన్నాయి. 2016-17 సంవ‌త్స‌రంలో ఒక ల‌క్ష ట‌న్నుల వ్యాపారాన్ని నమోదు చేయాలి. 2020-21 సంవ‌త్స‌రం కల్లా ఈ వ్యాపారాన్ని రెండు ల‌క్ష‌ల ట‌న్నులకు పెంచాల‌నేది ల‌క్ష్యం. ఈ ఎమ్ ఒ యు కార‌ణంగా భార‌త‌దేశంలో ప‌ప్పు ధాన్యాల అందుబాటు సులువ‌వుతుంది. త‌ద్వారా వాటి ధ‌ర‌లు స్థిరంగా ఉంటాయి. 2015-16 సంవ‌త్స‌రంలో ప‌ప్పుధాన్యాల మొత్తం ఉత్పత్తి 17 మిలియ‌న్ ట‌న్నులుగా అంచ‌నా వేయ‌డం జ‌రిగింది. అదే స‌మ‌యంలో ఈ రంగంలో ఏర్ప‌డ్డ కొర‌త‌ను తీర్చ‌డానికి 5.79 మిలియ‌న్ ట‌న్నుల ప‌ప్పుధాన్యాల‌ను దిగుమ‌తి చేసుకోవ‌డం జ‌రిగింది. అయితే, దేశీయ ఉత్పత్తి.. ఇంకా దిగుమతులు కలసినా కూడా దేశంలోని అవసరాలను తీర్చలేకపోవడంతో, 2015-16 లోను మరియు వర్తమాన సంవత్సరంలోను పప్పు ధాన్యాల ధరలపై ఒత్తిడి ఏర్పడింది. ప‌ప్పు ధాన్యాల కొర‌తను త‌గ్గించడానికిగాను ప్ర‌భుత్వం ప‌లు ప్ర‌యత్నాల‌ను మొద‌లుపెట్టింది. వీటికి తోడుగా మొజాంబిక్ తో దీర్ఘకాలిక జి2జి ఒప్పందాన్ని కుదుర్చుకోవ‌డం ద్వారా ప‌ప్పు ధాన్యాల లభ్యతపై మ‌రింత స్పష్టత వ‌చ్చింది. మొజాంబిక్ తో కుదుర్చుకున్న ఒప్పందం ఇతర దేశాలతో కూడా ఇటువంటి సర్దుబాటుకే దారి తీసే అవకాశం ఉంది.
1971 యుద్ధం లో గెలుపున కు గాను సాయుధ దళాల కు విజ‌య్ దివ‌స్ నాడు శ్రద్ధాంజలి ఘటించిన ప్రధాన మంత్రి

ప్రధాన మంత్రి శ్రీ నరేంద్ర మోదీ 1971వ సంవత్సరం లో జరిగిన యుద్ధం లో భారతదేశాని కి అసాధారణ విజయాన్ని సునిశ్చితం చేసిన సాయుధ దళాల సాహసిక జవానులందరికి ‘విజయ్ దివస్’ నాడు శ్రద్ధాంజలి ని సమర్పించారు. ప్రధాన మంత్రి ఒక ట్వీట్ లో – ‘‘1971 యుద్ధం లో భారతదేశానికి అసాధారణమైనటువంటి గెలుపు ను సునిశ్చితం చేసిన సాయుధ దళాల కు చెందిన సాహసిక సైనికులు అందరికి విజయ్ దివస్ నాడు నేను శ్రద్ధాంజలి ఘటిస్తున్నాను. దేశాన్ని సురక్షితం గాను, భద్రం గాను ఉంచడం లో సాయుధ దళాలు పోషించిన పాత్ర కు గాను మన దేశ ప్రజలు వారికి ఎల్లప్పటికీ రుణపడి ఉంటారు.’’ అని పేర్కొన్నారు.
మధ్యప్రదేశ్ లోని జబల్ పుర్ లో ఒక ఆసుపత్రి లోమంటలు చెలరేగిన కారణంగా ప్రాణ నష్టంవాటిల్లినందుకు సంతాపం తెలిపిన ప్రధాన మంత్రి

మధ్య ప్రదేశ్ లోని జబల్ పుర్ లో ఒక ఆసుపత్రి లోమంటలు చెలరేగిన కారణంగా ప్రాణ నష్టం వాటిల్లినందుకు ప్ర‌ధాన మంత్రి శ్రీ న‌రేంద్ర మోదీ తీవ్ర దు:ఖాన్ని వ్యక్తం చేశారు. ప్రధాన మంత్రి కార్యాలయం (పిఎమ్ఒ) ఒక ట్వీట్ లో – ‘‘మధ్య ప్రదేశ్ లోని జబల్ పుర్ లో ఒక ఆసుపత్రి లోమంటలు చెలరేగిన కారణంగా ప్రాణ నష్టం వాటిల్లిందని తెలుసుకొని బాధపడ్డాను. ప్రియతములను కోల్పోయిన కుటుంబాల కు ఇదే సంతాపం. ఈ ఘటన లో గాయపడ్డ వారు అతి త్వరలో పున:స్వస్థులు కావాలని ఆశపడుతున్నాను. బాధిత వ్యక్తుల కు స్థానిక పాలన యంత్రాంగం అన్ని విధాలుగాను సహాయాన్ని అందజేస్తున్నది: ప్రధాన మంత్రి’’ అని తెలిపింది.
తిరుపతి (ఆంధ్ర‌ ప్ర‌దేశ్‌), పాల‌క్కాడ్‌ (కేర‌ళ‌), ధార్వాడ్ (క‌ర్ణాట‌క‌), భిలాయి (చ‌త్తీస్‌ గ‌ఢ్‌), గోవా, జ‌మ్మూ (జ‌మ్ము& కశ్మీర్‌)లలో కొత్తగా ఏర్పాటయ్యే ఐ ఐ టి లను ద ఇన్ స్టిట్యూట్స్ ఆఫ్ టెక్నాల‌జీ యాక్ట్‌, 1961లో చేర్చడానికి మరియు ధన్ బాద్‌ లోని ఐ ఎస్ ఎమ్‌ ను ద ఇన్ స్టిట్యూట్స్ ఆఫ్ టెక్నాల‌జీ యాక్ట్‌, 1961పరిధిలోని ఐ ఐ టి గా మార్చడానికి మంత్రిమండలి ఎక్స్- పోస్ట్ ఫ్యాక్టో ఆమోదం

ద ఇన్ స్టిట్యూట్స్ ఆఫ్ టెక్నాల‌జీ యాక్ట్‌, 1961 కు స‌వ‌ర‌ణ చేయ‌డానికి కేంద్ర మంత్రిమండ‌లి ఆమోదం తెలిపింది. ఈ చ‌ట్టంలో ఆరు కొత్త ఐ ఐ టి ల‌ను చేరుస్తారు. ఈ ఆరు కొత్త ఐ ఐ టి ల‌ను తిరుప‌తి (ఆంధ్ర‌ ప్ర‌దేశ్‌), పాల‌క్కాడ్‌ (కేర‌ళ‌), ధార్వాడ్ (క‌ర్ణాట‌క‌), భిలాయి (చ‌త్తీస్‌ గ‌ఢ్‌), గోవా, జ‌మ్మూ (జ‌మ్ము& కశ్మీర్‌) ల‌లో ఏర్పాటు చేస్తారు; ఇంకా, ధ‌న్‌బాద్‌ లోని ఐ ఎస్ ఎమ్‌ ను ద ఇన్ స్టిట్యూట్స్ ఆఫ్ టెక్నాల‌జీ యాక్ట్‌, 1961 పరిధిలోకి వచ్చే ఐ ఐ టి గా మార్చుతారు. పైన ప్రస్తావించిన మేర‌కు కొత్త ఐ ఐ టి ల ఏర్పాటుకు వీలుగా ద ఇన్ స్టిట్యూట్స్ ఆఫ్ టెక్నాల‌జీ యాక్ట్‌, 1961ను స‌వ‌రించాల‌న్న ప్ర‌తిపాద‌న‌కు కేంద్ర మంత్రిమండ‌లి ఈ రోజు ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివర్గ సమావేశానికి అధ్య‌క్ష‌త‌ వహించారు. మంత్రిమండ‌లి ఆమోదం ల‌భించండంతో ఆరు కొత్త ఐ ఐ టి లు ద ఇన్ స్టిట్యూట్స్ ఆఫ్ టెక్నాల‌జీ యాక్ట్‌, 1961 ప‌రిధి లోకి వ‌స్తాయి. వాటిని జాతీయ ప్రాముఖ్యం క‌లిగిన సంస్థ‌లుగా ప్ర‌క‌టిస్తారు. ధ‌న్‌బాద్‌ లోని ఐ ఎస్ ఎమ్‌ ను ఐ ఐ టి గా మార్చ‌డంతో పాటు, ఆ సంస్థ‌ను జాతీయ ప్రాముఖ్యం క‌లిగిన ఐ ఐ టి గా ప్ర‌క‌టించ‌డానికి కూడా ఈ స‌వ‌ర‌ణ వీలు క‌ల్పిస్తుంది.
వారాణ‌సీ లోని తుల‌సీ మాన‌స్ ఆల‌యంలో జరిగిన రామాయ‌ణం త‌పాలా బిళ్ళ విడుద‌ల కార్య‌క్ర‌మంలో ప్ర‌ధాన మంత్రి ఉప‌న్యాస పాఠం

మ‌న దేశంలోనే కాకుండా ప్ర‌పంచంలో కూడా త‌పాలా బిళ్ళ‌ల‌కు వాటిదైన ప్రాముఖ్యం ఉంది. ఒక ర‌కంగా చూస్తే, త‌పాలా బిళ్ళ‌లు ఏ దేశం చ‌రిత్ర‌నైనా ప్ర‌తిబింబిస్తాయి. అవి రాయ‌బారుల వలె ప‌నిచేస్తాయి. మ‌న త‌పాలా వ‌స్తువుల‌ను ఇత‌ర దేశాల‌లో బ‌ట్వాడా చేసిన‌ప్పుడు, మ‌న త‌పాలా బిళ్ళ‌ల‌ను సేక‌రించే వారూ ఉన్నారు. ఒక్కొక్క సారి ఒక దేశం యొక్క త‌పాలా బిళ్ళ‌లు ఆ దేశంలో చోటు చేసుకొన్న మార్పుల‌ను సూచిస్తాయి. మ‌రో ర‌కంగా చెప్పాలంటే, ఆ మార్పుల‌ను గురించి త‌పాలా బిళ్ళ సూచిస్తుంది. భార‌త‌దేశ త‌పాలా విభాగం ఇటువంటి తోడ్పాటును అదే ప‌నిగా అందిస్తూవ‌స్తోంది. ఈ రోజున భ‌గ‌వాన్ రాముని జీవితానికి సంబంధించిన ఒక త‌పాలా బిళ్ళ‌ను ఆవిష్క‌రించ‌డం జ‌రుగుతోంది. నేను ఈ ప‌నిని ఢిల్లీ లోని విజ్ఞాన్ భ‌వ‌న్ లో పూర్తి చేసి ఉండ‌వ‌చ్చు; ప్ర‌ధాన మంత్రి నివాస భ‌వ‌నంలో ఈ తపాలా బిళ్ల విడుదల కార్యక్రమాన్ని పూర్తి చేసి ఉండ‌వ‌చ్చు. అయితే, ఇది మంగ‌ళ‌ప్ర‌ద‌మైన‌ న‌వ‌రాత్రి అని, భ‌గ‌వాన్ రాముని జీవితంలో విజ‌య‌ద‌శ‌మికి, నవరాత్రికి వాటిదనదగినటువంటి ఒక ప్ర‌త్యేక ప్రాముఖ్యం ఉంద‌న్న సంగతి మాకు తోచింది. ఈ త‌పాలా బిళ్ళ‌ను ప్ర‌జ‌ల‌కు అంకితం చేయ‌డానికి మాన‌స్ మందిరం క‌న్నా మ‌రొక స‌ముచిత‌మైన స్థ‌లం ఏదీ ఉండ‌క‌పోవ‌చ్చు. ఎందుకంటే, ఈ ప్ర‌దేశం తుల‌సీదాస్ గారి జ్ఞాప‌కాల‌ను అంటిపెట్టుకుంది. నేను కాశీకి వ‌చ్చాను కదా కాబట్టి త‌పాలా విభాగంతో ఈ విష‌యాన్ని చ‌ర్చించాను. భ‌గ‌వాన్ రాముల‌ వారి గౌర‌వార్థం ఎన్నో త‌పాలా బిళ్ళలు వచ్చాయి. కానీ, భ‌గ‌వాన్ రాముల వారి జీవితం తాలూకు వివిధ అంశాల‌ను త‌పాలా బిళ్ళ‌ల ద్వారా వ్య‌క్తం చేసిన‌టువంటి తొలి కూర్పు ఇదే. ఇది కేవ‌లం ఒక స్టాంప్ గా క‌నిపిస్తోంది; అయితే, ఇది అనేక స్టాంపుల సంగ్ర‌హ రూపం. ఈ కార‌ణంగా ఇటువంటి ఒక కృతి.. భ‌గవాన్ రాముల వారి జీవితాన్ని త‌పాలా బిళ్ళ‌ల రూపంలో ఇది వ‌ర‌కు ఎన్న‌డూ ప్ర‌చురితం కాలేదు. ఈ విధ‌మైన కృతి మొట్ట‌మొద‌టిసారిగా మ‌న ముందుకు ఈ రోజు వ‌చ్చింది. ప‌విత్ర భూమి అయిన మాన‌స్ నుండి ఈ ప‌నిని చేప‌ట్టే అవ‌కాశం నాకు ద‌క్కినందుకు నేను సంతోషిస్తున్నాను. మ‌రి భ‌గ‌వాన్ రాముల‌ వారి జీవితం ప్ర‌తి ఒక్క‌రికీ ప్రేర‌ణ‌ను అందించేదే. గాంధీ మ‌హాత్ముడిని మ‌నం గుర్తుకు తెచ్చుకొన్నామంటే ఆయ‌న చిన్న‌తనం నాటి నుండి కూడాను ఆయ‌న జీవితంలో భ‌గ‌వాన్ రాముడిని స్మ‌రించుకొనే వారు. ఈ మ‌హా మ‌నిషి యొక్క జీవితం లోని ప్ర‌తి అంశమూ ఆధునిక స‌మాజానికి ఒక స్ఫూర్తిదాయ‌క‌మైన మార్గమే. భార‌త ప్ర‌భుత్వం పక్షాన నేను భ‌గ‌వాన్ రాముల‌ వారికి శిర‌స్సు వంచి న‌మ‌స్క‌రిస్తూ శుభ‌క‌ర‌మైన న‌వ‌రాత్రి ప‌ర్వ‌దినాన ఈ త‌పాలా బిళ్ళ‌ను విడుద‌ల చేస్తున్నాను. ఇక్క‌డికి వ‌చ్చినందుకు మీకంద‌రికీ నా హర్షాన్ని ధ‌న్య‌వాదాలను వ్యక్తం చేస్తున్నాను.
ప్ర‌భ‌ల కాంక్ష క‌లిగిన జిల్లాల ప‌రివ‌ర్త‌న పై స‌మావేశాన్ని ఉద్దేశించి ప్ర‌సంగించ‌నున్న‌ ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ రేపు ప్ర‌భ‌ల కాంక్ష క‌లిగిన జిల్లాల ప‌రివ‌ర్త‌న పై ఏర్పాట‌య్యే స‌మావేశంలో ప్ర‌సంగించ‌నున్నారు. ఈ కార్య‌క్ర‌మాన్ని నీతి ఆయోగ్ న్యూ ఢిల్లీ లోని డాక్ట‌ర్ అంబేడ్క‌ర్ ఇంట‌ర్నేష‌న‌ల్ సెంట‌ర్ లో నిర్వ‌హిస్తోంది. ఈ సంద‌ర్భంగా 100 కు పైగా జిల్లాల ప‌రివ‌ర్త‌న‌కు బాధ్యులుగా ఉన్న అధికారుల‌తో ప్ర‌ధాన మంత్రి ముఖాముఖి సంభాషిస్తారు. 2022వ సంవ‌త్స‌రం క‌ల్లా ‘న్యూ ఇండియా’ ను ఆవిష్క‌రించాల‌న్న ప్ర‌ధాన మంత్రి శ్రీ న‌రేంద్ర మోదీ దార్శ‌నిక‌త‌కు అనుగుణంగా ఈ కార్య‌క్ర‌మం జ‌ర‌గ‌నుంది. నిర్ధిష్ట‌మైన‌టువంటి అభివృద్ధి ప‌రామితుల విష‌యంలో మెల్ల‌మెల్ల‌గా న‌డుస్తున్న జిల్లాలు శ‌ర‌వేగంగా మార్పు చెంద‌డం కోసం కేంద్ర ప్ర‌భుత్వం ఒక ప్ర‌ధాన విధాన ప‌ర‌మైన కార్య‌క్ర‌మాన్ని మొద‌లు పెట్టింది. ఈ జిల్లాల‌లో అభివృద్ధి ప‌ర‌మైన ప్ర‌త్యేక అవ‌స‌రాల‌ను తీర్చ‌డంలో కేంద్రం మ‌రియు రాష్ట్రాల ప్ర‌య‌త్నాల‌కు స‌హ‌క‌రించ‌డానికి అడిష‌న‌ల్ సెక్ర‌ట‌రీ మ‌రియు జాయింట్ సెక్ర‌ట‌రీ హోదాలోని ప్ర‌భుత్వ సీనియ‌ర్ అధికారుల‌ను ఇన్‌ఛార్జ్‌ లుగా నియ‌మించారు.
కేంద్రం మరియు రాష్ట్రాలు/కేంద్ర పాలిత ప్రాంతాల పర్యటన, సంస్కృతి ఇంకా క్రీడల మంత్రులు, కార్యదర్శుల జాతీయ సమావేశంలో (వీడియో కాన్ఫరెన్స్ మాధ్యమం ద్వారా) పాల్గొని, సభను ఉద్దేశించి ప్రారంభోపన్యాసమిచ్చిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు కేంద్రం మరియు రాష్ట్రాలు/కేంద్ర పాలిత ప్రాంతాల పర్యటన, సంస్కృతి ఇంకా క్రీడల మంత్రులు, కార్యదర్శుల జాతీయ సమావేశంలో వీడియో కాన్ఫరెన్స్ మాధ్యమం ద్వారా పాల్గొని, సభను ఉద్దేశించి ప్రారంభోపన్యాసమిచ్చారు. ఈ కార్యక్రమాన్ని గుజరాత్ లోని కచ్ఛ్ లో నిర్వహిస్తున్నారు. క్రీడలలో ప్రావీణ్యానికి దారితీసే ఒక సంస్థాగతమైన ఏర్పాటును చేసుకోవలసిన అవసరాన్ని గురించి ప్రధాన మంత్రి నొక్కిచెప్పారు. క్రీడలను లోకప్రియంగా మలచేందుకు కేంద్ర ప్రభుత్వంతో పాటు రాష్ట్రాల ప్రభుత్వాలు సైతం మంచి ఆసక్తితో ఉన్నాయని ఆయన చెప్పారు. ప్రతిభను గుర్తించేందుకు జిల్లా స్థాయిలో తగిన వ్యవస్థ నెలకొనాల్సిన అవసరం ఎంతైనా ఉందని, ఇది చోటు చేసుకొంటే మనం మన ప్రతిభ యొక్క శ్రేణి ఎటువంటిదన్నది గ్రహించగలమని, తదనుగుణంగా మౌలిక సదుపాయాలను సమకూర్చేందుకు సన్నద్ధులం కావచ్చని ప్రధాన మంత్రి వివరించారు. పర్యటన రంగం విషయానికి వస్తే, భారతదేశంలో అవకాశాలు అపారంగా ఉన్నాయని, ఈ అవకాశాలు ప్రపంచం దృష్టిని భారతదేశం వైపునకు ఆకర్షించగలుగుతాయని ప్రధాన మంత్రి పేర్కొన్నారు. భారతదేశపు యువత డిజిటల్ కార్యక్రమాలు, ఇంకా స్వచ్ఛ భారత్ అభియాన్ ల వంటి కీలక కార్యక్రమాలకు శక్తిని సంతరిస్తోందని ప్రధాన మంత్రి చెప్పారు. ప్రతి రాష్ట్రం కొన్ని గమ్యస్థానాలను ఎంపిక చేసుకోవాలని, ప్రపంచ శ్రేణి పర్యటక మౌలిక సదుపాయాలను సమకూర్చుకోవాలని, అలా చేయడం ద్వారా ప్రపంచ యాత్రికులు ఆయా ప్రదేశాలకు తరలివచ్చేటట్లుగా జాగ్రత్తలు తీసుకోవాలని ఆయన సూచనలు చేశారు. రాష్ట్రాల మధ్య పరస్పరం వివిధ కార్యక్రమాలను అమలుపరచడం ద్వారా ‘ఏక్ భారత్- శ్రేష్ఠ్ భారత్’ ను అమలుపరచే దిశగా కృషిచేయవలసిందిగా సమావేశానికి విచ్చేసిన ప్రతినిధులకు ప్రధాన మంత్రి విజ్ఞ‌ప్తి చేశారు. గుజరాత్ ముఖ్యమంత్రి శ్రీ విజయ్ రూపానీ, కేంద్ర సహాయ మంత్రులు (స్వతంత్ర బాధ్యత) శ్రీ విజయ్ గోయల్ మరియు డాక్టర్ మహేశ్ శర్మ లు ఈ కార్యక్రమానికి హాజరయ్యారు.
వీర్ బాల్ దివస్ సందర్భంగా డిసెంబర్ 26,2022న న్యూఢిల్లీలోని మేజర్ ధ్యాన్ చంద్ నేషనల్ స్టేడియంలో జరిగే  చరిత్రాత్మక కార్యక్రమంలో పాల్గొననున్న ప్రధానమంత్రి.

ప్రధానమంత్రి శ్రీ నరేంద్ర మోదీ, 2022 డిసెంబర్ 26 వ తేదీ మధ్యాహ్నం 12.30 గంటలకు న్యూఢిల్లీలోని మేజర్ ధ్యాన్ చంద్ నేషనల్ స్టేడియంలో జరిగే చరిత్రాత్మక వీర్ బాల్దివస్ లో పాల్గొంటారు. ఈ కార్యక్రమం సందర్భంగా ప్రధానమంత్రి షాబాద్ కీర్తన్కు హాజరవుతారు. 300 మంది బాలలు కీర్తనలు ఆలపిస్తారు. ఈ కార్యక్రమం సందర్భంగా ప్రధానమంత్రి ఢిల్లీలో 3 వేల మంది పిల్లలు పాల్గొనే మార్చ్ పాస్ట్ను జెండా ఊపి ప్రారంభిస్తారు. సాహిబ్జాదెస్ చూపిన అసమాన ధైర్యసాహసాలకు సంబంధించిన కథలను పిల్లలు,యువత, పౌరులకు తెలిపేందుకు ముఖాముఖి కార్యక్రమాలు, స్వచ్ఛందంగా వివిధ వర్గాల వారు పాల్గొనే కార్యక్రమాలు ప్రభుత్వం ఏర్పాటు చేస్తోంది. ఇందులో భాగంగా వ్యాసరచన పోటీలు, క్విజ్ పోటీలు, ఇతర కార్యక్రమాలను దేశవ్యాప్తంగా గల పాఠశాలలు, కళాశాలల్లో నిర్వహిస్తారు. పబ్లిక్ ప్రదేశాలు, రైల్వేస్టేషన్లు, పెట్రోలు పంపులు, విమానాశ్రయాలు వంటి వాటి వద్ద డిజిటల్ ఎగ్జిబిషన్లు ఏర్పాటు చేస్తారు. దేశవ్యాప్తంగా ఏర్పాటు చేసే ఈ కార్యక్రమాలలో పాల్గొనే ప్రముఖులు షాహిబ్ జాడెస్ త్యాగాలు, వారి జీవితం గురించి వివరిస్తారు. 2022 జనవరి 9 వ తేదీన శ్రీ గురుగోవింద్ సింగ్ జీ ప్రకాష్ పూరబ్ రోజున ప్రధానమంత్రి శ్రీ నరేంద్రమోదీ, డిసెంబర్ 26 వ తేదీని వీర్ బాల్ దివస్ గా పరిగణించనున్నట్టు ప్రకటించారు. శ్రీ గురుగోవింద్ సింగ్ కుమారులు షాహిబ్ జాదాస్ బాబా జోరావర్ సింగ్ జి, బాబా ఫతే సింగ్ జీల అమరత్వానికి గుర్తుగా వీర్ బాల్ దివస్ జరుపుకుంటారు.
సూరత్ లో మల్టి-స్పెషాలిటీ హాస్పిటల్ ను, వజ్రాల తయారీ యూనిట్ ను   ప్రారంభించిన ప్రధాన మంత్రి శ్రీ నరేంద్ర మోదీ

ప్రధాన మంత్రి శ్రీ నరేంద్ర మోదీ ఈ రోజు సూరత్ లో కిరణ్ స్పెషాలిటీ హాస్పిటల్ ను, మెస్సర్స్ హరే కృష్ణ ఎక్స్ పోర్ట్స్ ప్రెవేట్ లిమిటెడ్ కు చెందిన వజ్రాల తయారీ యూనిట్ ను ప్రారంభించారు. ఈ ఆసుపత్రి ని నిర్మించడం కోసం సమర్పణ భావంతో చేసిన కృషి “కొనియాడదగ్గద’’ని, ఇటువంటి ఆధునిక సౌకర్యాలతో కూడిన ఆసుపత్రి సేవలు పౌరులకు ప్రయోజనకరంగా ఉంటాయని ప్రధాన మంత్రి అన్నారు. పేదలకు నాణ్యమైన, అందుబాటు ధరలలో ఆరోగ్య సంరక్షణ పేదలకు లభించితీరాలని ఆయన స్పష్టం చేశారు. ఈ సందర్భంగా మందులు, స్టెంట్స్ వంటి వాటి ధరలను తగ్గించేందుకు కేంద్ర ప్రభుత్వం చేపట్టిన కార్యక్రమాలను గురించి ప్రస్తావించారు. పేదలకు, మధ్య తరగతి ప్రజలకు తక్కువ ధరలకు ఆరోగ్య సంరక్షణను సమకూర్చడానికి కట్టుబడి ఉన్నట్లు ఆయన చెప్పారు. రోగ నివారణాత్మక ఆరోగ్య సంరక్షణపై దృష్టి నిలపాల్సిన అవసరం ఉందని చెబుతూ, ఆరోగ్యకరమైన భారతదేశాన్ని ఆవిష్కరించే దిశగా సాగుతున్న ప్రయత్నాలతో స్వచ్చ భారత్ అభియాన్ ముడిపడి ఉందని ప్రధాన మంత్రి పేర్కొన్నారు. వజ్రాల పరిశ్రమలో సూరత్ ఒక గుర్తింపును పొందిందని కానీ ఇప్పుడు మొత్తం వజ్రాభరణాల రంగాన్ని చూడవలసిన అవసరం ఉందని ప్రధాన మంత్రి అన్నారు. వజ్రాభరణాల రంగానికి సంబంధించినంతవరకు మన లక్ష్యం ‘మేక్ ఇన్ ఇండియా(భారతదేశంలో ఆభరణాల తయారీ)’ మాత్రమే కాక ‘డిజైన్ ఇన్ ఇండియా(భారతదేశంలో నే ఆభరణాల రూపకల్పన)’ కూడా ఉండాలని అన్నారు.
త‌వాంగ్ లోని 5.99 ఎక‌రాల మేర విస్త‌రించి ఉన్న స‌శ‌స్త్ర సీమా బ‌ల్ కు చెందిన భూమి ని అరుణాచ‌ల్ ప్ర‌దేశ్ రాష్ట్ర ప్ర‌భుత్వానికి బ‌ద‌లాయించేందుకు ఆమోదం తెలిపిన మ‌త్రివ‌ర్గం

త‌వాంగ్ లో స‌శ‌స్త్ర సీమా బ‌ల్ (ఎస్ఎస్‌బి) కు చెందిన 5.99 ఎక‌రాల భూమి ని మెగా ఫెస్టివల్ కమ్ మల్టిపర్పస్ గ్రౌండ్ ను నిర్మించ‌డానికి గాను అరుణాచ‌ల్ ప్ర‌దేశ్ రాష్ట్ర ప్ర‌భుత్వానికి బదిలీ చేసేందుకు ప్ర‌ధాన మంత్రి శ్రీ న‌రేంద్ర‌మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. వాహ‌నాల‌ను నిలిపి వుంచే స‌దుపాయం (4.73 ఎకరాలు) తో కూడిన‌ మరి అలాగే రింగ్ రోడ్డు నిర్మాణానికి (1.26 ఎకరాలు) తో కూడిన ఒక మెగా ఫెస్టివ‌ల్-క‌మ్-మ‌ల్టి ప‌ర్ప‌స్ గ్రౌండ్ యొక్క నిర్మాణానికిగాను త‌వాంగ్ లోని ఎస్ఎస్‌బి క్యాంప‌స్ ప‌రిధి లో 5.99 ఎక‌రాల విస్తీర్ణం క‌లిగిన భూభాగాన్ని తగినదిగా అరుణాచ‌ల్ ప్ర‌దేశ్ ప్ర‌భుత్వం గుర్తించింది. త‌ద‌నుగుణంగా ఈ 5.99 ఎక‌రాల భూమి ని త‌మ‌కు బ‌ద‌లాయించాల‌ని రాష్ట్ర ప్రభుత్వం వారు అభ్య‌ర్ధించారు. భార‌త ప్ర‌భుత్వం (ఈశాన్య ప్రాంత అభివృద్ధి మంత్రిత్వ శాఖ) ఇప్ప‌టికే అరుణాచ‌ల్ ప్ర‌దేశ్ లోని త‌వాంగ్ లో మెగా-ఫెస్టివ‌ల్-క‌మ్-మ‌ల్టి ప‌ర్ప‌స్ గ్రౌండ్ నిర్మాణం కోసం ఒక ప్రాజెక్టు ను 2016 మార్చి నెల‌లో మంజూరు చేసింది. వివిధ ప‌ర్యాట‌క ఉత్స‌వాల నిర్వ‌హ‌ణ కు ఈ మెగా-ఫెస్టివ‌ల్-క‌మ్-మ‌ల్టి ప‌ర్ప‌స్ గ్రౌండ్ ను ఉప‌యోగించ‌నున్నారు.